Ericu950/Stoicheia-meter-silver huggingface dataset:
ἔστι δὲ καὶ ἄλλως ἐπιβαλεῖν τοῖς τόποις , ὡς τῆς προφητείας ταπείνωσιν τοῖς οἰκήτορσι Δαμασκοῦ καὶ βίον ἰδιωτικὸν προαναφωνούσης .
οὕτω γοῦν εἰώθαμεν ἐκπεπτωκέναι λέγειν τὸν πλούσιον ἐπειδὰν εἰς ἐσχάτην ἐλάσῃ πενίαν καὶ τὸν ἔντιμον , ἐπειδὰν οὗ μετεῖχεν ἀξιώματος στερηθῇ .
τοιοῦτόν ἐστι καὶ τό ·
οἶκος Ἰσραὴλ πέπτωκεν , οὐκέτι μὴ προσθήσει τοῦ ἀναστῆναι .
ἐὰν τοίνυν λέγῃ ·
ἰδοὺ Δαμασκὸς ἀρθήσεται ἀπὸ πόλεων καὶ ἔσται εἰς πτῶσιν καταλελειμμένη εἰς τὸν αἰῶνα , τὴν καθαίρεσιν αἰνίττεται τῆς βασιλικῆς δυνάμεως , ἧς μετεῖχε πρότερον ἡ πόλις ἐκλάμψασα ·
μόνη γὰρ ἦν τότε τῆς Συρίας ἁπάσης κρατοῦσα , μήπω τῶν καθ ἡμᾶς ἐπιφανῶν ἐν τῇ Συρίᾳ πόλεων ἐγηγερμένων .
ἥ τε γὰρ Ἀντιόχεια καὶ Ἀπάμεια καὶ Λαοδίκεια καὶ ὅσαι ἄλλαι γεγόνασιν ἐπιφανεῖς μετὰ ταῦτα πόλεις , μετὰ τὴν Ἀλεξάνδρου τοῦ Μακεδόνος τελευτὴν συνέστησαν , πρὸ δὲ τούτων τῆς Συρίας ἁπάσης ἡ Δαμασκὸς ἐκράτει , βασιλική τις οὖσα τῶν Σύρων πόλις .
ἐπεὶ τοίνυν ἔμελλεν ἀποπίπτειν τοῦ βασιλικοῦ ἀξιώματος καὶ καταλείπεσθαι μετρία καὶ ταπεινὴ καὶ βραχυτάτη , ὡς λοιπὸν ἰδιώτας ἄνδρας καὶ δήμους ψιλοὺς δίκην ἀγέλης ποιμνίων τὴν πόλιν καὶ τὴν χώραν οἰκεῖν μηκέτι μηδενὸς παρενοχλοῦντος αὐτοῖς πολεμίου 0 .
τούτου χάριν εἴρηται τό ·
ἰδοὺ Δαμασκὸς ἀρθήσεται ἀπὸ πόλεων , δηλονότι ἀπὸ πόλεων βασιλικῶν , τοῦτο νοεῖν ἡμῖν ὑποβάλλοντος τοῦ λόγου ·
καὶ ἔσται δέ φησιν εἰς πτῶσιν καταλελειμμένη εἰς τὸν αἰῶνα , καὶ εἰς κοίτην ποιμνίων καὶ ἀνάπαυσιν , καὶ οὐκ ἔσται ὁ διώκων οὐκέτι .
ἃ δὴ καὶ τέλους τετύχηκεν ἐπὶ τῆς Ῥωμαϊκῆς ἀρχῆς , καθ ἣν συνειστήκει μὲν ἡ Δαμασκὸς ἐκ μέρους ·
τὴν γὰρ παλαιὰν καὶ βασιλικὴν παντελῶς φησιν ἠφανίσθαι .
οὕτω δὲ συνέστηκεν ἡ νῦν ὁρωμένη ὡς ἡ προφητεία ἐθέσπισεν , οὐκέτι μὲν βασιλικὸν ἀξίωμα ἐπαγομένη οὐ δ ἄρχουσα τοῦ Σύρων ἔθνους , ἀποπεπτωκυῖα δὲ ἧς πρότερον μετεῖχε δυνάμεως καὶ μονονουχὶ εἰς κοίτην ποιμνίων καὶ ἀνάπαυσιν βουκολίων καταλελειμμένη , οὕτω δὲ τὰ ἀγελαῖα πλήθη καὶ τοὺς εὐτελεῖς δήμους καλεῖν εἴωθεν ὁ λόγος .
ὅτι δὲ οὐ δὲ πολιορκεῖ τις τὴν τῶν Δαμασκηνῶν πόλιν ὑπὸ τὴν διοίκησιν τὴν Ῥωμαϊκὴν τυγχάνουσαν παντί τῳ δῆλον καὶ ὡς ἐν τοιαύτῃ τυγχάνουσα καταστάσει οὐδὲν ἐπικουρεῖν δύναται τῷ Ἰουδαίων ἔθνει κατὰ τὸ πρότερον 0 .
καὶ οὐκέτι ἔσται ὀχυρὰ τοῦ καταφυγεῖν Ἐφραίμ , καὶ οὐκέτι βασιλεία ἐν Δαμασκῷ καὶ τὸ λοιπὸν τῶν Σύρων 0 .
μὴ γὰρ νόμιζέ φησι τὴν Δαμασκὸν στερήσεσθαι τῆς βασιλικῆς ἀξίας , ἑτέραν δὲ πόλιν τῶν Σύρων μεθέξειν αὐτῆς ·
οὐκέτι γὰρ ἔσται φησὶν ἐν Δαμασκῷ βασίλειον οὐ δὲ ἐν τῷ ἐπιλοίπῳ ἔθνει τῶν Σύρων .
καὶ τὸ τούτου αἴτιον ἑξῆς διδάσκει φήσας εἰς πρόσωπον τῆς πόλεως ·
οὐ γὰρ σὺ βελτίων εἶ τῶν υἱῶν Ἰσραὴλ καὶ τῆς δόξης αὐτῶν ·
εἰ γὰρ ὁ πάλαι τοῦ θεοῦ χρηματίζων λαὸς ἐν τοῖς δηλουμένοις χρόνοις ἐκπεσεῖται τοῦ οἰκείου ἀξιώματος καὶ τῆς πάλαι παρ αὐτοῖς πολιτευομένης αὐτονομίας καὶ βασιλείας , οὐ χρή σε τὴν Δαμασκὸν τὰ ὅμοια πάσχουσαν ἀγανακτεῖν .
οὐ γὰρ σὺ βελτίων εἶ τῶν υἱῶν Ἰσραὴλ καὶ τῆς δόξης αὐτῶν τῆς ἀφῃρημένης .
ὅπως δὲ αὐτῶν ἀφῄρητο ἡ δόξα , διέξεισι λέγων ·
τάδε λέγει κύριος σαβαώθ ·
ἔσται ἐν τῇ ἡμέρᾳ ἐκείνῃ ἔκλειψις δόξης Ἰακώβ , καὶ τὰ πίονα τῆς δόξης αὐτοῦ σεισθήσεται .
ἃ καὶ αὐτὰ ἐπληροῦτο μετὰ τὴν παρουσίαν τοῦ σωτῆρος ἡμῶν ·
κατὰ μίαν γὰρ ὡς ἂν εἴποι τις ἡμέραν , λέγω δὲ ὑφ ἕνα καὶ τὸν αὐτὸν καιρὸν καὶ ἡ τοῦ ἐκ περιτομῆς λαοῦ λέλυτο ἀξία καὶ ἡ τῆς Δαμασκοῦ βασιλεία .
ἔσται ἐν τῇ ἡμέρᾳ ἐκείνῃ ἔκλειψις δόξης Ἰακώβ .
καὶ θέα ὅπως οὐκ ἀναίρεσιν παντελῆ τοῦ ἔθνους σημαίνει , ἀλλὰ τῆς δόξης αὐτῶν , ἧς μετεῖχον πρότερον 0 .
καθαίρεσιν ·
πρόπαλαι μὲν γὰρ ἦν τοῦ προτέρου λαοῦ δόξα , ἡ ἱερωσύνη καὶ ἡ βασιλεία , τό τε ἁγίασμα καὶ ἡ κατὰ νόμους λατρεία , ἥ τε προφητικὴ χάρις καὶ ἡ τοῦ ἔθνους ἐλευθερία καὶ ὅσα ἄλλα παρὰ τῷ Ἰουδαίων ἦν ἔθνει , ἅπερ ἀθρόως σεισθήσεσθαι καὶ ἐκπεσεῖσθαι καὶ παντελῶς ἐκλείψειν προαγορεύει ὁ λόγος .
ἐπειδὰν δὲ ταῦτά φησι γένηται , ἔσται ὃν τρόπον ἄν τις συναγάγῃ ἀμητὸν ἑστηκότα .
ὡς γὰρ ἐν ἀμητῷ συνάγονται μὲν οἱ στάχυες , καταλείπεται δὲ ἐν τῇ χώρᾳ καλάμη ψιλή , οὕτω φησὶν ἔσεσθαι καὶ τὸν Ἰουδαίων λαόν , ἀποτμηθέντων μὲν τῶν πάλαι παρ αὐτοῖς σταχύων , μόνης δὲ τῆς καλάμης ἐν αὐτοῖς περιλειφθείσης .
εἰ δὲ καὶ πού τις εὑρεθείη ἐν αὐτοῖς ἄξιος λόγου , παραβληθήσεται οὗτος στάχυϊ , οὐχὶ ἐν τῷ πεδίῳ φυέντι , ἀλλ ἐν κοιλάδι καὶ φάραγγι καταξήρῳ καὶ στερεᾷ .
δηλοῦσθαι δ οἶμαι διὰ τοῦ στάχυος τὸν χορὸν τῶν τοῦ σωτῆρος ἡμῶν μαθητῶν καὶ εὐαγγελιστῶν , περὶ οὗ καὶ ἐν τοῖς ἔμπροσθεν ἐλέγετο ·
ἐπεὶ δὲ ἐχρῆν καὶ τῶν ἐν τούτοις ἐκκρίτων μνήμην ἰδίως ποιήσασθαι , κέχρηται καὶ ἐπὶ τούτων ἑτέρῳ παραδείγματι φήσας ·
ἢ ὡς ῥῶγες ἐλαίας δύο ἢ τρεῖς ἐπ  ἄκρου μετεώρου ἢ τέσσαρες ἢ πέντε ἐπὶ τῶν κλάδων αὐτῆς καταλειφθῇ 0 ·
τοσαύτην γάρ φησιν ἔσεσθαι σπάνιν τῶν ἐκ τοῦ Ἰσραὴλ σωθησομένων κατὰ τοὺς χρόνους οὓς ἡ προφητεία σημαίνει , ὡς ἑνὶ στάχυϊ παραβάλλεσθαι τοὺς πάντας , τοὺς δ ἐν αὐτοῖς ἐξαιρέτους τοσούτους ἔσεσθαί τινας ὡσπερεὶ ῥῶγας ἐλαίας δύο που ἢ τρεῖς τοὺς ἐπ  ἄκρου μετεώρου , αἰνιττομένου τοῦ λόγου τοὺς ἀκροτάτους τῶν ἀποστόλων , οὓς ποτὲ μὲν κατὰ συζυγίαν ὁ σωτὴρ προσεκαλεῖτο ποτὲ δὲ τρεῖς , οὓς ἡ γραφὴ τοῦ Εὐαγγελίου ἐκλεκτῶν ἐκλεκτοτέρους εἰσήγαγεν 0 1 2 ·
λέγω δὴ Πέτρον καὶ Ἰάκωβον καὶ Ἰωάννην , οὓς ἐπὶ τὸ ὄρος ἀνήγαγε μόνους αὐτοῦ τὴν μεταμόρφωσιν ἱστορήσαντας καὶ ἐπὶ τῆς ἀναβιωσκούσης θυγατρὸς τοῦ ἀρχισυναγώγου παρελάμβανεν .
οἱ δὲ λοιποὶ παρὰ τοὺς τρεῖς τούτους οἱ τέσσαρές εἰσι καὶ πέντε .
τὸν ἐννέα συμπληροῦντες ἀριθμὸν οἱ ἐπ  ἄκρου μετεώρου τῆς ἐλαίας καὶ αὐτοὶ εἰρημένοι 0 .
εἰ δὲ ὁμοῦ τις συναγάγῃ τοὺς δύο καὶ τοὺς τρεῖς καὶ τοὺς τέσσαρας καὶ τοὺς πέντε , δέκα καὶ τέσσαρας ποιήσει τοὺς πάντας , ὧν δώδεκα μὲν τοὺς πρώτους ἀποστόλους εἴποιεν ἂν εἶναι οὐκ ἐλάττω δὲ αὐτῶν τὴν ἀρετὴν Παῦλον καὶ αὐτὸν ὄντα κλητὸν ἀπόστολον καὶ τὸν Ἰάκωβον γεγονέναι τὸν ἀδελφὸν τοῦ κυρίου , ὃς πρῶτος ἐπίσκοπος τῆς ἐν Ἱεροσολύμοις ἐκκλησίας ὑπ αὐτοῦ καταστῆναι τοῦ σωτῆρος μνημονεύεται .
οὗτοι δὲ πάντες ἐπ  ἄκρου τῆς ἐλαίας , λέγω δὴ τῆς Ἰουδαίων διαδοχῆς ηὑρημένοι διὰ τῶν μετὰ χεῖρας μνημονεύονται .
καὶ ὁ θεῖος δὲ Ἀπόστολος οἶδεν ἐλαίᾳ παραβάλλειν τὴν παρὰ Ἰουδαίοις διαδοχὴν καὶ ῥίζαν ἁγίαν καὶ ἀπαρχὴν καὶ καλλιέλαιον αὐτοὺς καλεῖν .
οὗτοι δὴ οὖν οἱ βραχεῖς ῥῶγες τῆς ἐλαίας μόνοι διεσώθησαν εὑρεθέντες ἐν αὐτοῖς .
καὶ ὁ ἀποδοθεὶς στάχυς σπάνιός τις καὶ αὐτός 0 .
διό φησιν ὁ προφητικὸς λόγος ·
καὶ ἔσται ὃν τρόπον ἐάν τις συναγάγῃ στάχυν ἐν φάραγγι στερεᾷ ἢ ὡς ῥῶγες ἐλαίας δύο ἢ τρεῖς ἐπ ἄκρου μετεώρου 0 .
μετὰ δὲ τὴν τῶν ἀποστόλων μνήμην σφόδρα ἀκολούθως τῶν πάλαι πολυθέων ἐθνῶν τὴν εἰς τὸν τῶν ὅλων θεὸν ἐπιστροφὴν θεσπίζει .
τάδε λέγει κύριος ὁ θεὸς Ἰσραήλ Τῇ ἡμέρᾳ ἐκείνῃ πεποιθὼς ἔσται ὁ ἄνθρωπος ἐπὶ τὸν ποιήσαντα αὐτόν , οἱ δὲ ὀφθαλμοὶ αὐτοῦ εἰς τὸν ἅγιον τοῦ Ἰσραὴλ ἐμβλέψονται , καὶ οὐκέτι ἔσονται πεποιθότες ἐπὶ τοῖς βωμοῖς οὐ δὲ ἐπὶ τοῖς ἔργοις τῶν χειρῶν αὐτῶν , ἃ ἐποίησαν οἱ δάκτυλοι αὐτῶν , καὶ οὐκ ὄψονται τὰ δένδρα οὐ δὲ τὰ βδελύγματα αὐτῶν .
οὐκέτι γὰρ τοῖς ἄλσεσιν οὐ δὲ τοῖς ὑψηλοῖς τῶν δένδρων προσέξουσιν ὡς τὸ πρὶν ἐποίουν , μόνον δὲ τὸν ἅγιον τοῦ Ἰσραὴλ ἐπιγνώσονται οἱ ποτὲ ἀπηλλοτριωμένοι τῆς γνώσεως τοῦ θεοῦ καὶ ξένοι τῶν διαθηκῶν τῆς ἐπαγγελίας τῇ ἡμέρᾳ ἐκείνῃ δηλαδὴ ἐν τῷ ἀποδοθέντι χρόνῳ .
τῆς δὲ τῶν ἐθνῶν κλήσεως διὰ τούτων δηλωθείσης ἑξῆς ἐπιλέγεται ·
τῇ ἡμέρᾳ ἐκείνῃ , τοῦτ ἔστιν ἐν τῷ αὐτῷ χρόνῳ , ἔσονται αἱ πόλεις σου ἐγκαταλελειμμέναι ὃν τρόπον κατέλιπον οἱ Ἀμορραῖοι καὶ οἱ Εὐαῖοι ἀπὸ προσώπου τῶν υἱῶν Ἰσραήλ , καὶ ἔσονται ἔρημοι , ὅτι ἐγκατέλιπες τὸν θεὸν τὸν σωτῆρά σου καὶ κυρίου τοῦ θεοῦ σου οὐκ ἐμνήσθης .
σφόδρα δὲ ἐκπληκτικῶς καταλειφθήσεσθαι αὐτῶν τὰς πόλεις οὐχ ἁπλῶς οὕτως ἐθέσπισεν , ἀλλὰ κατὰ τὸν τρόπον τῶν Ἀμορραίων καὶ Εὐαίων ·
ὥσπερ γάρ φησιν ἐκείνων ἀπολωλότων , ἕτεροι παρελθόντες κατέσχον αὐτῶν τὰς πόλεις καὶ τὰς χώρας , οὕτως καὶ αἱ σαὶ πόλεις ἑτέρους ἕξουσιν οἰκήτορας , ὑμῶν ἀποβληθέντων καὶ ἐξωσθέντων .
ὃ δὴ καὶ ἔστιν ὀφθαλμοῖς παραλαβεῖν ·
αὐτὴν γοῦν τὴν Ἰερουσαλὴμ Ἕλληνες οἰκοῦσι μηδενὸς τολμῶντος ἐπιβαίνειν Ἰουδαίου τῷ τόπῳ , καὶ ἄλλας δὲ πλείους τοῦ Ἰσραὴλ πόλεις ἀλλογενεῖς κατέχουσι .
πλεῖσται δὲ ὅσαι ὑπὸ Ῥωμαίων πολιορκηθεῖσαι ἐκ βάθρων ἤρθησαν εἰς ἐσχάτην ἐρημίαν περιτραπεῖσαι ἀκολούθως τῷ θεσπίσματι .
ταῦτα δὲ πείσεσθαι αὐτούς φησιν , ἐπειδήπερ τὸν σωτῆρα ἑαυτῶν κατέλιπον .
ἔνθα δὴ καὶ αὐτοῦ Ἰησοῦ τοῦ σωτῆρος ἡμῶν μέμνηται ἡ Ἑβραϊκὴ φωνή ·
σωτῆρα γὰρ δηλοῖ τὸ Ἰησοῦ ὄνομα εἰς τὴν Ἑλλάδα γλῶτταν ἑρμηνευόμενον .
καὶ τοῦτ ἦν τὸ αἴτιον , διὸ συμβήσεσθαι αὐτοῖς τὰ προλεχθέντα πάντα εἴρηται , διότι κατέλιπον τὸν θεὸν τὸν σωτῆρα αὐτῶν καὶ κυρίου τοῦ πάντοτε βοηθοῦ αὐτῶν οὐκ ἐμνήσθησαν .
ὅπως δὲ αὐτῶν οὗτος πάντοτε γέγονε βοηθός , διδάσκει ἐν Εὐαγγελίοις λέγων ·
ποσάκις ἠθέλησα ἐπισυναγαγεῖν τὰ τέκνα σου , ὃν τρόπον ὄρνις συνάγει τὰ νοσσία ὑπὸ τὰς πτέρυγας , καὶ οὐκ ἠθελήσατε .
καὶ δι ἑτέραν δὲ αἰτίαν πείσεσθαι αὐτοὺς τὰ προλεχθέντα διδάσκει , διότι ἐφύτευσαν φυτείαν ἄπιστον καὶ σπέρμα ἄπιστον , ὃ καὶ αὐτὸ συνίσταται ἐκ τοῦ μὴ πιστεῦσαι αὐτοὺς τῷ Χριστῷ τοῦ θεοῦ αὐτοῖς πρώτοις ἐπιλάμψαντι .
ἐπὰν οὖν φησι τὸ σπέρμα τοῦτο τὸ ἄπιστον καὶ τὴν φυτείαν τὴν ἄπιστον σπείρῃς ἐν τῇ σαυτοῦ ψυχῇ , τότε πλανηθήσῃ , εἰ δὲ μεταβαλὼν ἐπὶ τὴν ἀνατείλασαν τῷ κόσμῳ πρωΐαν τοῦ φωτὸς τοῦ εὐαγγελικοῦ , ἕτερον σπέρμα κατάθοιο τῇ σαυτοῦ διανοίᾳ , περὶ οὗ λέλεκται ἐν Εὐαγγελίοις ·
ἐξῆλθεν ὁ σπείρων τοῦ σπεῖραι καί ·
ὡμοιώθη ἡ βασιλεία τῶν οὐρανῶν ἀνθρώπῳ σπείραντι καλὸν σπέρμα ἐν τῷ ἰδίῳ ἀγρῷ .
καὶ ἐπειδὰν ἐν φωτὶ γένοιο τῆς πρωϊνῆς ἀνατολῆς τοῦ ἡλίου τῆς δικαιοσύνης , ἀνθήσει ἐν σοὶ εἰς ἀμητόν , ὡς μεταδοῦναι κλῆρον ἀγαθὸν καὶ τοῖς σεαυτοῦ παισὶ τοῖς κατὰ θεὸν γενησομένοις διὰ τῆς σωτηρίου διδασκαλίας .
τοσαῦτα τῷ περὶ τῆς Δαμασκοῦ λόγῳ συμπαρείληφεν ἡ προφητεία εἰς τὸν χρόνον ἀναπέμπουσα τὸν εἰρημένον περὶ τῆς Δαμασκοῦ τὴν ἔκβασιν τῶν περὶ τοῦ Ἰσραὴλ λελεγμένων .
περὶ τῆς τῶν ἐθνῶν ἐπὶ τὸν θεὸν ἐπιστροφῆς καὶ τῆς εἰς τὸν Χριστὸν ἀπιστίας τοῦ Ἰουδαίων ἔθνους θεσπίσας ὁ λόγος μεταβαίνει ἐπὶ τὰ πλήθη τῶν ἐθνῶν τῶν ἐν αὐτῇ τε τῇ Δαμασκῷ καὶ ταῖς λοιπαῖς χώραις ἐν ἀπιστίᾳ ἀπομεινάντων καὶ τὴν ἐκκλησίαν τοῦ θεοῦ ἐλαύνειν καὶ πολιορκεῖν μελλόντων .
σημαίνει τοίνυν ὡς δίκην θαλάσσης κυμαινούσης κλονηθήσονται οὗτοι καὶ ταραχθήσονται ξενιζόμενοι ἐπὶ τῷ κηρύγματι τῷ εὐαγγελικῷ καθαιρετικῷ ὄντι τῆς εἰδωλολάτρου πλάνης .
Οὐαὶ πλῆθος ἐθνῶν πολλῶν 0 ·
ὡς ὕδωρ ἠχήσει ·
ὡς γὰρ θαλάσσης τὰ νῶτα κυρτούμενα καὶ εἰς ὕψος αἰρόμενα ἐν τῷ χειμάζεσθαι καὶ ταράττεσθαι ὑπὸ ἀνέμων , ἦχον μέγιστον ἐμποιεῖ καὶ φόβον τοῖς ἐμπλέουσιν , οὕτως καὶ τὰ πλήθη τῶν ἐν αὐτῇ τε τῇ Δαμασκῷ καὶ ταῖς λοιπαῖς χώραις ἐν ἀπιστίᾳ καὶ εἰδωλολατρίᾳ μεινάντων ἐθνῶν ὑπὸ τῶν ἀοράτων πνευμάτων εὐεργούμενα δίκην κυμάτων θαλάσσης ἠχήσει κατὰ τῆς ἐκκλησίας τοῦ θεοῦ ἐπανιστάμενα .
ὡς ὕδωρ ἠχήσει καὶ ὡς ὕδωρ πολὺ ἔθνη πολλά , ὡς ὕδατος πολλοῦ φερομένου 0 1 .
ὅρα δὲ ὅπως διὰ πολλῶν παραδειγμάτων τὴν τῶν εἰρημένων ἄθεον καὶ δυσσεβῆ γνώμην ἐμφαίνει , πρώτως μὲν θαλάσσῃ κυμαινούσῃ παραβάλλων αὐτῶν τοὺς θυμούς , ἔπειτα ἐξομοιῶν ὕδατι ἠχοῦντι τὰς κατὰ τῆς ἐκκλησίας σκέψεις αὐτῶν , καὶ τρίτον ὕδατι πολλῷ βίᾳ φερομένῳ , οὕτω τὸ ῥευστὸν καὶ ἀπολλύμενον αὐτῶν τοῦ βίου αἰνιξάμενος .
λέγων δὲ ὡς ὕδατος πολλοῦ βίᾳ φερομένου παρίστησιν , ὡς ἄρα ὑφ ἑτέρων ἐνεργούμενοι καὶ ἐλαυνόμενοι ταῦτα κατὰ τῆς ἐκκλησίας ἐπιχειροῦσι .
πλὴν ὅμως τούτων τὸ τέλος ὑπογράφει λέγων ἑξῆς ·
καὶ ἀποσκορακιεῖ αὐτὸν καὶ πόρρω αὐτὸν διώξεται , κατὰ δὲ τὸν Ἀκύλαν 0 ·
καὶ ἐπιτιμήσει ἐν αὐτῷ καὶ φεύξεται μακρόθεν , κατὰ δὲ τὸν Σύμμαχον 0 ·
καὶ ἐμβριμήσεται αὐτῷ καὶ φεύξεται πόρρω .
τίνι δὲ αὐτῷ ἐμβριμήσεται ἢ ἐπιτιμήσει ἢ τῷ προλεχθέντι πλήθει τῶν ἀπίστων ἐθνῶν ἢ καὶ τῷ ἐν τούτοις ἐνεργοῦντι διαβόλῳ ;
τίς δὲ αὐτοῖς ἐπιτιμήσει ἀλλ ἢ ἐκεῖνος , περὶ οὗ εἴρηται 0 ·
ἐπιτιμήσαι κύριος ἐν σοί , ὁ ἐκλεξάμενος τὴν Ἰερουσαλήμ ;
τοῦ δὲ κυρίου ἐπιτιμήσαντος αὐτῷ , τί ἔσται ἐπιλέγει ·
καὶ πόρρω αὐτὸν διώξεται ὡς χοῦν ἀχύρου λικμώντων ἀπέναντι ἀνέμου καὶ ὡς κονιορτὸν τροχοῦ καταιγὶς φέρουσα , ἢ κατὰ τὸν Σύμμαχον 0 ·
καὶ ὡς τροχὸν ἔμπροσθεν καταιγίδος 0 1 .
Εἶθ  ἑξῆς ἐπιλέγει ·
πρὸς ἑσπέραν ἔσται πένθος , πρὶν ἢ πρωῒ καὶ οὐκ ἔσται ·
τοῖς γὰρ δίκην θαλάσσης κυμαινούσης κατεπαρθεῖσι τῆς ἐκκλησίας πρὸς τῇ δύσει τοῦ βίου καὶ πρὸς αὐτῷ τῷ τέλει πένθος ἔσται , ὅτε οὐκέτι ὑπάρξουσι κατὰ τὸν μέλλοντα αἰῶνα νέου φωτὸς ἀνατολῆς καὶ πρωΐας τὸ τηνικαῦτα τοῖς δικαίοις ἐπιλάμψαντος .
τοῦτό φησι ·
καὶ αὕτη ἡ μερὶς καὶ ὁλόκληρος τῶν προνομευσάντων ὑμᾶς 0 .
τίνας δὲ ὑμᾶς ἢ δηλονότι τοὺς πρόσφυγας τῆς ἐκκλησίας τοῦ θεοῦ 0 ;
ἐν ταῖς Πράξεσι τῶν Ἀποστόλων ἐπιδημήσαντός ποτε Παύλου ἐν Ῥώμῃ καὶ διαλεχθέντος τοῖς ἄρχουσι τῶν Ἰουδαίων περὶ τῆς εἰς τὸν Χριστὸν πίστεως ἀνεγράφησαν εἰρηκότες αὐτῷ ·
ἡμεῖς οὐ δὲ γράμματα περὶ σοῦ ἐδεξάμεθα ἀπὸ τῆς Ἰουδαίας , οὔ τε παραγενόμενός τις τῶν ἀδελφῶν ἀπήγγειλεν ἢ ἐλάλησεν περὶ σοῦ πονηρόν .
ἀξιοῦμεν δὲ παρὰ σοῦ ἀκοῦσαι ἃ φρονεῖς ·
περὶ μὲν γὰρ τῆς αἱρέσεως ταύτης γνωστὸν ἡμῖν ἐστιν ὅτι πανταχοῦ ἀντιλέγεται .
τοῦτο δὲ εἰρηκότες ἐνέφηναν , ὅτι πρὶν ἐπιδημῆσαι τὸν Παῦλον τῇ Ῥώμῃ παρηγγελμένοι ἦσαν μὴ παραδέξασθαι τὸ περὶ τοῦ Χριστοῦ κήρυγμα καὶ ὅτι μὴ μόνοι αὐτοὶ εἰλήφασι τὴν παραγγελίαν αὐτοῦ , ἀλλὰ καὶ οἱ πανταχοῦ γῆς Ἰουδαῖοι .
περὶ γὰρ τῆς αἱρέσεως ταύτης γνωστὸν ἡμῖν ἐστιν ὅτι πανταχοῦ ἀντιλέγεται .
πόθεν δὲ τοῖς πανταχοῦ Ἰουδαίοις τὸ συμφώνως τοὺς πάντας ὥσπερ ἐξ ἑνὸς συνθήματος ἀντιλέγειν τῷ περὶ Χριστοῦ λόγῳ , εὕρομεν ἐν τοῖς τῶν παλαιῶν συγγράμμασιν , ὡς οἱ τὴν Ἰερουσαλὴμ οἰκοῦντες τοῦ τῶν Ἰουδαίων ἔθνους ἱερεῖς καὶ γραμματεῖς καὶ πρεσβύτεροι γράμματα διαχαράξαντες εἰς πάντα διεπέμψαντο τὰ ἔθνη τοῖς ἁπανταχοῦ Ἰουδαίοις διαβάλλοντες τὴν Χριστοῦ διδασκαλίαν ὡς αἵρεσιν ξένην καὶ ἀλλοτρίαν θεοῦ , παρήγγελόν τε δι ἐπιστολῶν μὴ παραδέχεσθαι αὐτήν 0 .
τοῦτο δὴ οὖν αὐτὸ σημαίνειν ἔοικεν ἡ μετὰ χεῖρας προφητεία ἐν τῷ λέγειν ·
Οὐαὶ γῆς πλοίων πτέρυγες ἐπέκεινα ποταμῶν Αἰθιοπίας , ὁ ἀποστέλλων ἐν θαλάσσῃ ὅμηρα 0 .
ἀνθ οὗ ὁ Σύμμαχος ἀποστόλους εἶπε φήσας ·
ὁ ἀποστέλλων ἀποστόλους ἐν θαλάσσῃ , ὁ δὲ Ἀκύλας πρεσβευτὰς ἐξέδωκεν εἰπών 0 ·
ὁ ἀποστέλλων ἐν θαλάσσῃ πρεσβευτάς 0 .
ὁρᾷς ὅπως ὁ λόγος τοὺς προλεχθέντας Ἰουδαίων ἄρχοντας ταλανίζει καὶ τὴν γῆν αὐτῶν , ἧς ἡ κακία καὶ μέχρις Αἰθιόπων ἔφθασε .
οὐαὶ γῆ , ἧς ὁ ἦχος πτερωτός , ἡ πέραθεν ποταμῶν Αἰθιοπίας 0 .
δι ὧν σημαίνει ὡς καὶ πέραν τῆς Αἰθιόπων χώρας καὶ τῶν ἐσχατιῶν τῆς γῆς ὁ τῆς πονηρίας ἦχος τῶν τὴν Ἰουδαίων γῆν οἰκούντων διά τινων ὥσπερ ἱπταμένων πλοίων προῆλθεν , οἵ τε ἀπόστολοι αὐτῶν ἐπιστολὰς βυβλίνας ἐπικομιζόμενοι ὑπεράνω τε τῶν ὑδάτων ναυτιλλόμενοι καὶ τὴν θάλασσαν ἐμπλέοντες ἁπανταχοῦ γῆς διέτρεχον τὸν περὶ τοῦ σωτῆρος ἡμῶν ἐνδιαβάλλοντες λόγον .
ἀποστόλους δὲ εἰσέτι νῦν ἔθος ἐστὶν Ἰουδαίους ὀνομάζειν τοὺς ἐγκύκλια γράμματα παρὰ τῶν ἀρχόντων αὐτῶν ἐπικομιζομένους .
ταῦτα μὲν οὖν περὶ τούτων ᾐνίξατο , ἑξῆς δὲ ἀντὶ τοῦ 0 ·
πορεύσονται γὰρ ἄγγελοι κοῦφοι , εἰρήκασιν οἱ λοιποὶ πάντες ἑρμηνευταί ·
πορεύεσθε ἄγγελοι κοῦφοι , ὡς εἶναι ἀρχὴν προστάγματος 0 .
καί μοι δοκεῖ τουτὶ τὸ πρόσταγμα πρὸς τοὺς μαθητὰς τοῦ σωτῆρος ἡμῶν εἰρῆσθαι , οὓς διὰ τὸ πᾶσιν ἀνθρώποις ἀγαθῶν εὐαγγελιστὰς εἶναι ἀγγέλους κούφους ὠνόμασε πρὸς ἀντιδιαστολὴν ὧν ἐδήλωσεν Ἰουδαϊκῶν ἀποστόλων .
φησὶν οὖν πρὸς αὐτούς ·
οἱ τῶν ἀγαθῶν ἄγγελοι , ὑμεῖς οἱ Χριστοῦ μαθηταί , πορεύεσθε , ὥσπερ οὖν αὐτὸς ὁ σωτὴρ διετάξατο πρὸς ὑμᾶς λέγων ·
πορεύεσθε δὲ μᾶλλον πρὸς τὰ πρόβατα τὰ ἀπολωλότα οἴκου Ἰσραήλ , καί ·
πορευθέντες μαθητεύσατε πάντα τὰ ἔθνη ἐν τῷ ὀνόματί μου .
πορευόμενοι δέ φησι , κοῦφοι γένεσθε καὶ εὐσταλεῖς ὡς ἂν ῥᾳδίαν τὴν πορείαν ποιῆσθε , ὃ δὴ καὶ αὐτὸς πάλιν παρῄνει τοῖς αὐτοῖς λέγων ·
μηδὲν ἄρητε κατὰ τὴν ὁδόν , καί ·
μὴ κτήσησθε χρυσὸν μη δὲ ἄργυρον μη δὲ χαλκὸν εἰς τὰς ζώνας ὑμῶν , μὴ πήραν εἰς ὁδὸν μη δὲ δύο χιτῶνας ἔχειν μή τε ὑποδήματα μή τε ῥάβδον .
ὅθεν εὐθυβόλως ἀγγέλους κούφους αὐτοὺς εἶπε , κελεύει δὲ πορεύεσθαι πρὸς ἔθνος μετέωρον καὶ ξένον καὶ πρὸς λαὸν χαλεπόν ·
οὐ γὰρ πρὸς γνωρίμους οὐ δὲ πρὸς οἰκείους τινὰς καὶ ἀδελφοὺς ἀπεστέλλοντο , ἀλλὰ πρός τινας ἀπεξενωμένους ἀγνώστους ἄνδρας καὶ ἀλλογενεῖς τοὺς ἐν πᾶσι τοῖς ἔθνεσιν , ἐν οἷς ἦσαν μετέωροι ἀληθῶς ἐπὶ μηδενὸς ἑδραίου ἑστῶτες , πλανώμενοι δὲ καὶ περιφερόμενοι παντὶ ἀνέμῳ τῆς πολυθέου πλάνης .
οἱ δ αὐτοὶ καὶ χαλεπὸν ἔθνος ἦσαν , ἐχθρῶς καὶ πολεμίως διακείμενοι πρὸς τὸν τῆς θεοσεβείας λόγον .
ὅμως δ οὖν πρὸς τούτους παρακελεύεται ἀπιέναι τοὺς ἀγγέλους τοὺς κούφους καὶ τούτοις κηρύττειν , διαβαίνειν δὲ καὶ ἐπὶ τὰ πέρατα τῆς γῆς .
τίς αὐτοῦ ἐπέκεινα , ἢ κατὰ τὸν Σύμμαχον 0 ·
μεθ  ὃν οὐκ ἔστιν ἐπέκεινα ·
τοῦτο δὲ τὸ ἀπεξενωμένον καὶ μετέωρον ἔθνος καὶ ἀνέλπιστον ἦν , ὡς λέγειν τὸν Ἀπόστολον ·
ἦμέν ποτε ἐλπίδα μὴ ἔχοντες καὶ ἄθεοι ἐν τῷ κόσμῳ .
καὶ αὐτὸς δὲ ὁ μετὰ χεῖρας προφήτης προϊὼν ἐν τοῖς ἑξῆς περὶ τῶν ἀνελπίστων θεσπίζει λέγων ·
καὶ οἱ ἀπηλπισμένοι τῶν ἀνθρώπων ἐμπλησθήσονται εὐφροσύνης ·
πρὸς ἔθνος γοῦν ἀνέλπιστον ἀποστέλλονται καὶ πρὸς ἔθνος καταπεπατημένον ὑπὸ τοῦ διαβόλου καὶ πάσης τῆς δαιμονικῆς ἐνεργείας .
Εἶτα θάρσος τοῖς αὐτοῖς ἐντίθησι λέγων ·
νῦν οἱ ποταμοὶ πάντες ὡς χώρα κατοικουμένη 0 1 ·
κατοικηθήσεται ἡ χώρα αὐτῶν ·
νῦν γὰρ ἐπὶ τῇ ὑμετέρᾳ πορείᾳ οἱ ποταμοὶ τῆς γῆς κατοικηθήσονται καὶ πᾶσαι αἱ χῶραι αὐτῶν .
αἰνίττεσθαι δὲ διὰ τούτων μοι δοκεῖ ποταμοὺς μὲν τὰ πλήθη τῶν τὸν θεὸν ἐπιγνωσομένων λαῶν , χώρας τε αὐτῶν τὰς ἐκκλησίας ·
ὡς γὰρ ἀνωτέρω κύματι θαλάσσης καὶ ὕδασι τεταραγμένοις τὰ πλήθη τῶν ἀπίστων ἐθνῶν παρέβαλεν , οὕτω νῦν ποταμοῖς γλυκέσι καὶ εὐσταθῶς κινουμένοις τοὺς Χριστοῦ λαοὺς ἀφομοιοῖ , χώραν αὐτῶν δηλώσας τὴν ἐκκλησίαν .
πάλαι μὲν οὖν ἦσαν οὗτοι οἱ ποταμοὶ ἀοίκητοι καὶ ἀλλότριοι θεοῦ , ἥ τε χώρα αὐτῶν ἔρημος θεοσεβείας , νυνὶ δὲ διὰ τοῦ ὑμετέρου φησὶ κηρύγματος οἱ δηλωθέντες ποταμοὶ καὶ ἡ χώρα αὐτῶν εἰς οἰκουμένην ἔσται 0 .
προξενήσει δὲ τοῦτο αὐτοῖς τὸ τοῦ Χριστοῦ σημεῖον , ὅπερ οὕτω γνωσθήσεται ἢ καὶ φανερὸν ἔσται τοῖς πᾶσιν ὡσανεὶ ἀπὸ ὄρους ὑψηλοῦ ἐπαρθείη σημεῖον ἢ ὡς φωνῆς σάλπιγγος μεγαφωνούσης 0 ·
τὸν αὐτὸν γὰρ τρόπον καὶ τὸ ὑμέτερον κήρυγμα ἔκδηλον καὶ ἐπίσημον καὶ ἐξάκουστον εἰς πάντας τοὺς ἀνθρώπους γενήσεται .
πῶς δὲ δυνήσονται οἱ ποταμοὶ καὶ ἡ προλεχθεῖσα χώρα αὐτῶν ἀταράχως κατοικεῖσθαι ἀναγκαίως διδάσκει λέγων ·
διότι οὕτως εἶπε κύριός μοι Ἀσφάλεια ἔσται ἐν τῇ ἐμῇ πόλει .
ἡ δὲ προλεχθεῖσα χώρα ἐμὴ τοῦ κυρίου ἐστὶ πόλις ·
διὸ ἀσφάλεια ἔσται ἐν αὐτῇ ὡς ἂν ἐμοῦ φυλάττοντος καὶ πάντοθεν αὐτὴν ἀσφαλιζομένου , ὥστε εἰκότως περὶ αὐτῆς λέγεσθαι ·
δεδοξασμένα ἐλαλήθη περὶ σοῦ , ἡ πόλις τοῦ θεοῦ , καί ·
τοῦ ποταμοῦ τὰ ὁρμήματα εὐφραίνουσι τὴν πόλιν τοῦ θεοῦ .
οὕτω δὲ καλεῖν ὁ λόγος εἴωθεν τὴν κατὰ θεὸν πολιτείαν , ἐν ᾗ ἀσφάλειαν ἔσεσθαι εἰπὼν προστίθησι καὶ φῶς ἔσεσθαι ἐν τῇ αὐτῇ πόλει , οὐ τὸ τυχὸν ἀλλ ὁποῖον αὖτις παραβάλοι ἀκμαίῳ καὶ μεσημβρινῷ ἡλίου φέγγει .
τοιούτου δὲ φωτὸς καὶ ὡσπερεὶ καύματος μεσημβρινοῦ γιγνομένου ἐν τῇ ἐμῇ πόλει οὐκ ἔσται φησὶ βλάβη οὐ δὲ λύπη τοῖς ὑπὸ τοιούτῳ φωτὶ καταυγαζομένοις .
διὰ τί συν τῷ τῷ το τῷ καὶ νεφέλ ἐν ἡ ὡς ἐν ἡμέραις ἀμήτου ἐπισκιάζουσα αὐτοῖς ἔσται 0 .
φῶς μὲν οὖν αὐτός ἐστιν ὁ τοῦ θεοῦ λόγος ὁ τὴν ἐκκλησίαν αὐτοῦ διὰ παντὸς φωτίζων , νεφέλη δρόσου τὸ πνεῦμα τὸ ἅγιον τὸ τὴν ἄκραν θεολογίαν τοῦ μονογενοῦς υἱοῦ τοῦ θεοῦ τοῖς μὴ οἵοις τε αὐτὴν χωρεῖν ἐπισκιάζον ὡς κεκραμένον ἀποτελεῖσθαι τὸ πολὺ καὶ ἄκρατον τῆς περὶ τοῦ Χριστοῦ θεολογίας διὰ τὴν τοῦ ἁγίου πνεύματος ὡσπερεί τινος νεφέλης ὑποδρομήν 0 .
καὶ ταῦτα ἔσεσθαί φησι πρὸ τοῦ θερισμοῦ , τοῦτον δηλῶν τὸν τρόπον τὰς ἐν ταῖς ἐκκλησίαις τοῦ θεοῦ καρποφορίας δίκην σταχύων ἀνθούσας καὶ πληθυούσας , περὶ ὧν καὶ ἀνωτέρω ἐδήλου λέγων ·
καὶ εὐφρανθήσονται ἐνώπιόν σου ὡς οἱ εὐφραινόμενοι ἐν ἀμήτῳ καὶ ὁ σωτὴρ ὁμοίως , δι ὧν ἔλεγεν 0 ·
ἐπάρατε τοὺς ὀφθαλμοὺς ὑμῶν καὶ ἴδετε τὰς χώρας , ὅτι λευκαί εἰσι πρὸς θερισμὸν ἤδη , καὶ αὖθις ·
δεήθητε οὖν τοῦ κυρίου τοῦ θερισμοῦ ἵνα ἐκβάλῃ ἐργάτας εἰς τὸν θερισμὸν αὐτοῦ .
ἔσται τοίνυν τὸ μὲν φῶς τῆς θεότητος τοῦ λόγου ἄκρατον ὥσπερ ἀκμαῖον καὶ μεσημβρινὸν ἐν τῇ αὐτοῦ πόλει 0 ·
διὰ δὲ τὸ μὴ χωρεῖσθαι αὐτὸ ὑπ ἀνθρώπων μέση παρελθοῦσα ἡ νεφέλη τοῦ ἁγίου πνεύματος δρόσου ἔμπλεως , ἐπισκιάσει τὴν αὐτὴν πόλιν , ἵν  ὡς ἐν ἡμέραις ἀμήτου ταῖς πρὸ τοῦ θερισμοῦ καὶ τὸ φῶς ἐκλάμπῃ καὶ ἡ νεφέλη ἐπισκιάζῃ αὐτήν .
καὶ ταῦτα μὲν πρὸ τῆς συντελείας καὶ πρὸ τοῦ θερισμοῦ περὶ τὴν πόλιν ἔσται τοῦ θεοῦ , μετὰ δὲ τὸν θερισμὸν καὶ τὴν συντέλειαν τοῦ παρόντος βίου καὶ αὐτῆς τῆς ἀκράτου θεότητος τοῦ λόγου μεθέξουσιν οἱ καταξιωθησόμενοι ἐκείνου τοῦ τέλους , ὅτε ἐπιστάσης τῆς συντελείας ἄλλῃ εἰκόνι παραβληθήσεται ἡ τῆς ἐκκλησίας τοῦ θεοῦ καρποφορία , δι ἧς εἰκόνος τὴν γενομένην διάκρισιν τῶν ἐν τῇ ἐκκλησίᾳ τοῦ θεοῦ συναγομένων παρίστησιν .
ὥσπερ γάρ φησιν ἐν ταῖς ἀμπέλοις , ἐπειδὰν ὄμφακες ὦσιν οἱ βότρυες , ἐπιστὰς ὁ γεωργὸς τὰ περιττὰ καὶ ἄχρηστα τῶν κλημάτων ἐκκόπτει οὐ μόνον , ἀλλὰ καὶ τὰ ἀτελεσφόρητα καὶ ὡσπερεὶ νεκριμαῖα τῶν βοτρύων 0 ·
καὶ ταῦτα γὰρ ὡς οὐκ ἀναγκαῖα οὐ δ ἀγαθὴν ἔχοντα ἐλπίδα πρὸς καρποῦ τελείωσιν , περιαιρεῖ ἐπιστήμῃ γεωργικῇ , ἵνα μὴ λυμήνηται τοῖς ἐρρωμένοις βότρυσι τὰ περιττὰ καὶ ἄχρηστα .
διὸ ταῦτα μὲν ἀφαιρεῖ καὶ παραδίδωσιν εἰς βρῶσιν τοῖς πετηνοῖς τοῦ οὐρανοῦ καὶ τοῖς θηρίοις τῆς γῆς , τὰ δὲ τὸν ἐντελῆ διασῴζοντα καρπὸν διὰ πάσης ἐπιμελείας φυλάττει .
οὕτω κατὰ τὸν καιρὸν τοῦ θερισμοῦ γενήσεσθαί φησι ·
τῶν γὰρ τῆς ἀμπέλου περιττῶν κλημάτων καὶ τῶν ἀχρήστων ἐν αὐτῇ βοτρύων περιαιρουμένων καὶ ἀποκοπτομένων , εἰς βοράν τε ἐκδιδομένων ταῖς κολαστικαῖς δυνάμεσιν , οἱ ἀγαθοὶ βότρυες καὶ αἱ καρποφόροι ψυχαὶ τῆς παρὰ τῷ θεῷ τεύξονται ἀγαθῆς ἐλπίδος .
ἐν τούτοις αὐτὸς ὁ σωτὴρ ἑαυτὸν εἰπὼν εἶναι τὴν ἄμπελον , τοὺς μαθητὰς τὰ κλήματα ὠνόμασε ·
βότρυας δὲ τῶν κλημάτων ἀκόλουθόν ἐστιν νοεῖν τοὺς ὑπὸ τοῖς ἀποστόλοις μαθητευομένους , ὧν τὰ ὥσπερ νεκριμαῖα βοτρύδια τὰ ἄχρηστα καὶ ζωτικῆς δυνάμεως ἐστερημένα κατὰ τὸν καιρὸν τῆς κρίσεως ἀποβληθήσεσθαι διδάσκει καὶ τὰ κλήματα δὲ ὡσαύτως τὰ μηδένα βότρυν φέροντα , οἷος ἦν ὁ προδότης Ἰούδας ὁμοίως τοῖς ἀχρήστοις βότρυσιν ἀποκοπήσεσθαι .
καὶ ἀφελεῖ τὰ βοτρύδια τὰ μικρὰ καὶ τὰ ἑξῆς , ὁ Σύμμαχος ·
καὶ ἀποκοπήσεταί φησι τὰ εὐτελῆ αὐτῆς , ὁ δὲ Ἀκύλας 0 ·
καὶ ἐκκόψει τὰ ἐκβράσματα αὐτῆς , ἐν τοῖς δρεπάνοις καὶ καταλείψει τοῖς πετηνοῖς τοῦ οὐρανοῦ καὶ τοῖς θηρίοις τῆς γῆς , καὶ συναχθήσεται ἐπ αὐτοὺς τὰ πετηνὰ τοῦ οὐρανοῦ καὶ πάντα τὰ θηρία τῆς γῆς ἐπ αὐτὰ ἥξει , αἱ ἀντικείμεναι καὶ κολαστικαὶ δηλαδὴ δυνάμεις .
ἀλλὰ τούτων μὲν τὸ τέλος τοιοῦτον , ἑξῆς δὲ τῶν καρποφόρων κλημάτων καὶ τῶν ἐρρωμένων βοτρύων μνήμην ποιούμενος ἐπιφέρει 0 ·
καὶ ἀνενεχθήσεται δῶρα κυρίῳ σαβαὼθ ἐκ λαοῦ τεθλιμμένου καὶ τετιλμένου .
εἴη δ ἂν οὗτος ὁ τὴν στενὴν καὶ τεθλιμμένην ὁδεύων τὴν ἀπάγουσαν εἰς τὴν ζωήν .
ὁ δ αὐτὸς καὶ ἐκτετιλμένος ὑπάρχει , ὡς ἂν τῆς κοινῆς τῶν ἀνθρώπων ζωῆς ἠλλοτριωμένος καὶ μέγας ἐστὶ παρὰ τῷ θεῷ καὶ πολύς .
καὶ ἀπὸ λαοῦ μεγάλου 0 .
ταῦτα δὲ τὰ δῶρα ἀνενεχθήσεται τῷ κυρίῳ σαβαὼθ ἀπὸ τοῦ νῦν φησι καὶ εἰς τὸν αἰῶνα χρόνον ·
καὶ γὰρ ἐν τῷ παρόντι βίῳ καὶ ἐν τῷ μέλλοντι δὲ αἰῶνι τὰ λογικὰ δῶρα καὶ τὰς ἀναίμους τῷ θεῷ θυσίας ἀναπέμπων οὐ διαλιμπάνει ὁ δηλωθεὶς λαός .
αὐτὸς δὲ οὗτός ἐστιν ὁ λαὸς τὸ ἀνωτέρω εἰρημένον ἔθνος καταπεπατημένον καὶ ἐλπίζον , διὰ μὲν τὴν ὑπομονὴν ἐλπίζον , περὶ ἧς εἴρηται ·
ἡ δὲ ὑπομονὴ δοκιμήν , ἡ δὲ δοκιμὴ ἐλπίδα 0 1 2 ·
ἡ δὲ ἐλπὶς οὐ καταισχύνει , διὰ δὲ τοὺς διώξαντας αὐτὸν καὶ πολλάκις καταπατήσαντας καταπεπατημένον 0 .
διὸ κατὰ τὸν Ἀκύλαν εἴρηται ·
ἔθνος ὑπομένον καὶ συμπεπατημένον 0 .
ὁρᾷς ὅπως τὸν λαὸν τὸν τετιλμένον ὑπομένοντα ὠνόμασεν .
ὅ ἐστιν ἐν μέρει ποταμοῦ τῆς χώρας αὐτοῦ ·
τίνος δὲ αὐτοῦ ἢ τοῦ θεοῦ 0 ;
τὸ γὰρ ἔθνος τοῦτο ἐν μέρει ποταμοῦ τῆς τοῦ θεοῦ χώρας ἐτύγχανεν , ἅτε ἐν τῇ ἐκκλησίᾳ τοῦ θεοῦ ἐμπολιτευόμενον , ὡς λέγειν ·
ἐκ μέρους γινώσκομεν καὶ ἐκ μέρους προφητεύομεν ·
οὐ δὲ γὰρ τὸν πάντα ποταμὸν ἐχώρει , λέγω δὲ τὸν τοῦ θεοῦ λόγον , ἡ δηλωθεῖσα χώρα .
διὸ ἐν μέρει ποταμοῦ τῆς χώρας τοῦ θεοῦ λέγεται γεγονέναι τὸ δηλωθὲν ἔθνος .
κατὰ δὲ τοὺς λοιποὺς ἑρμηνευτὰς οὗ διήρπασαν ποταμοὶ τὴν γῆν εἴρηται ·
τούτου γὰρ τοῦ ἔθνους τοῦ θεοῦ οἱ πολέμιοι καὶ διῶκται ἦσάν ποτε διαρπάσαντες τὴν γῆν , ὅτε αὐτοὺς ἤλαυνον ἐκθλίβοντες καὶ καταπατοῦντες οἱ τῆς τοῦ θεοῦ πόλεως ἐπίβουλοι , περὶ ὧν εἴρηται ·
ἦλθον οἱ ποταμοί , ἔπνευσαν οἱ ἄνεμοι , καὶ πάλιν ·
ἀλλὰ γὰρ τούτων ἁπάντων ἐλευθερωθεὶς ὁ πάλαι τεθλιμμένος καὶ τετιλμένος λαὸς καὶ τὸ ἔθνος τὸ καταπεπατημένον μέν , ἐλπίζον δὲ ἐπὶ τὸν θεόν , δῶρα τῷ κυρίῳ σαβαὼθ ἀνοίσει .
ποῦ δὲ ἀνοίσειν λέγεται ἢ εἰς τὸν τόπον , οὗ τὸ ὄνομα κυρίου σαβαώθ , ἐν ὄρει Σιών 0 ·
καταξιωθεὶς γὰρ τῆς ἐπουρανίου πόλεως ὁ τοσαῦτα πεπονθὼς λαὸς τὰς πνευματικὰς ἀνοίσει θυσίας ὑπ ἀρχιερεῖ τῷ υἱῷ τοῦ θεοῦ εἰς τὸν τόπον , οὗ τὸ ὄνομα τοῦ κυρίου σαβαώθ , εἰς ὄρος Σιών , περὶ οὗ φησιν ὁ Ἀπόστολος 0 ·
προσεληλύθαμεν Σιὼν ὄρει καὶ πόλει θεοῦ ζῶντος , Ἰερουσαλὴμ ἐπουρανίῳ .
τοῦτο τέλος τῆς κατὰ Δαμασκοῦ προφητείας , ἀρξάμενον μὲν ἀπὸ τῶν δηλωθέντων χρόνων , καταλῆξαν δὲ ἐπὶ τὴν συντέλειαν τοῦ αἰῶνος καὶ τὸ τρισμακάριον τέλος τῶν τῆς θεοσεβείας ἀθλητῶν 0 .
προσήκει δὲ τὸν νοῦν ἐπιστῆσαι , ὅπως εἴρηται ·
ὅρασις Αἰγύπτου .
οὐ γὰρ ὡς ἐπὶ τῆς Βαβυλῶνος ἐλέγετο ·
ὅρασις κατὰ Βαβυλῶνος , οὐ δ ὡς ἐπὶ τῆς Ἰουδαίας καὶ Ἰερουσαλήμ 0 1 2 ·
ὅρασις , ἣν εἶδεν Ἠσαΐας υἱὸς Ἀμώς , ἣν εἶδε κατὰ τῆς Ἰουδαίας καὶ κατὰ Ἰερουσαλήμ , οὐ δ ὡς ἐπὶ τῆς Δαμασκοῦ καὶ τῆς Μωαβίτιδος , οὕτως καὶ ἐπὶ τῆς Αἰγύπτου 0 ·